it gl fr gl en gl gl gl sv gl gl nb gl en es gl uk gl gl es gl gl gl es gl gl gl gl en gl gl gl gl gl gl gl gl gl gl gl gl gl gl es gl gl gl gl gl gl gl gl es gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr gl gl es gl gl gl gl es gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Andanzas do Suso de Lameliña
REGA-UK celebra unha romaría en liña desde Londres para festexar o Día da Matria
por martinho | Jul 21, 2020 | Creación, Novas, Xeral
No evento participarán, entre outros, Ugía Pedreira, Bieito Romero, Xabier Díaz, Carlos Núñez, Belém Tajes, a familia Seivane, Touriñán, Zeltia e Dequenvessendo
A retransmisión será este sábado, 25 de xullo, a partir das 19 horas, na páxina de Facebook de REGA-UK
Durante a romaría vanse alternar actuacións musicais con intervencións de actores e poetas e mais con saúdos de numerosos artistas. Polo de agora xa está confirmada a participación de músicos como Bieito Romero, Carlos Núñez, Belém Tajes, Xabier Díaz, a familia Seivane, Zeltia, os irmáns Carlos e Fran Barcia, Dequenvessendo, David Carril e Son da Illa. O programa completarase coas colaboracións dos actores Touriñán e Diego Freire e do poeta Enrique Gavilanes.
Ademais, durante o evento vanse presentar en exclusiva dous novos temas musicais. Por unha banda, o último single de Ugía Pedreira, que, acompañada de Pier El Gabacho, vai musicar un poema de Enrique Gavilanes. Por outra banda, será tamén a presentación oficial do novo tema do gaiteiro Alberto López, membro do grupo Sete Netos de Bos Aires.
LIGAZÓN ROMARÍA ONLINE: https://www.facebook.com/REGAUK/live/
MÁIS INFORMACIÓN: Web | Facebook | Twitter | YouTube
Enlace á información do evento.
A Rede Galega no Reino Unido celebra unha festa de entroido en Londres
por martinho | Feb 6, 2020 | Autores/as, Creación, Novas, Xeral
A Rede Galega no Reino Unido celebra unha festa de entroido en Londres
·      O programa inclúe un espectáculo do actor Diego Freire, o concerto debut do grupo de pandeireteiras ‘Son da illa’ e unha foliada, entre outras accións
·      A festa será este sábado, 8 de febreiro, de 14 a 20 horas, no YAA Youth Centre de Londres
A asociación Rede Galega en UK (REGA-UK) segue a promover a cultura galega no Reino Unido. Este vindeiro sábado, 8 de febreiro, o colectivo organiza un evento para festexar unha das celebracións máis sobranceiras de Galicia: o entroido. A proposta terá un marcado sabor cultural pero sen esquecer a idiosincrasia destas festas. A actividade conta coa colaboración de Producións Dispersas e tamén doutras organizacións socioculturais galegas da capital británica como Galegos Morriñentos e Galego en Londres.
Como en anteriores ocasións, REGA-UK mesturará ao longo da xornada manifestacións culturais diversas como o teatro, a música ou a gastronomía. Desta volta o actor Diego Freire vén convidado desde Galicia para representar o seu espectáculo ‘Memorias dun ser humano disperso (versión 7.0)’. Ademais, esta festa de entroido será o día do debut de ‘Son da illa’, un grupo de pandeireteiras formado por cinco galegas da diáspora londiniense: Antía Quintas, María Yáñez, Saleta Rivas, Sandra Baña e Natalia Cabana. O programa completarase con foliada, concurso de disfraces, actividades para nenos e moito máis.
A festa vaise desenvolver en The YAA Centre [1 Chippenham Mews, Londres, W9 2AN] de 14 a 20 horas. A entrada anticipada ten un prezo de 12 libras e de mercarse na porta o seu custo será de 15 libras. En ambos os dous casos, o tícket inclúe unha bebida e unha tapa. O acceso é gratuíto para os menores de 16 anos. Para a compra anticipada é preciso realizar o ingreso na conta bancaria de REGA-UK co número 30695760 (sort code 30-90-99) e poñer como ‘payee reference’ ENTROIDO-Apelido. A recadación destinarase integramente á organización de actividades socioculturais no Reino Unido promovidas por REGA-UK.
Un cabaré absurdo para celebrar o entroido
Diego Freire é o autor e protagonista de ‘Memorias dun ser humano disperso (versión 7.0)’, unha peza cómico-musical con formato de monólogo que dirixe José Campanari. A compañía define esta obra como “cabaré absurdo, protagonizado por un personaxe fóra de lugar e un pouco esquizofrénico, que desexa escapar dun mundo que non comprende e no que non é comprendido a un lugar lonxe e diferente onde por fin poderá ser feliz”. A busca deste suposto paraíso é o eixo arredor do que xira esta proposta, na que Freire ofrece múltiples facianas como o showman do cabaré, o clown triste, o bufón, o perdedor, o tolo e o soñador.
Trátase dunha nova versión do espectáculo co que Producións Dispersas botou a andar no 2010, baseando o seu traballo en tres piares: humor, pequeno formato e crítica social, desde unha perspectiva contemporánea. Nesta década de traxectoria a compañía levou a escena outras propostas como ‘En busca da canción perdida’, ‘Falándolle ao espello’, ‘O bosque dos prodixios’ ou ‘Tódalas marabillas do mundo’.
MÁIS INFORMACIÓN: Web | Facebook | Twitter | YouTube
REGA-UK.- A YouTuber e escritora Isabel Villanueva presenta o libro’Palabras da miña vida’ en Londres
por martinho | Oct 4, 2019 | Autores/as, Creación, Literaria, Novas, Xeral
A YouTuber e escritora coruñesa Isabel Villanueva presenta o seu libro “Palabras da miña vida” en Londres
O evento, organizado pola asociación Rede Galega en UK (REGA-UK), será este domingo no St John´s Hill Centre da capital británica
O vindeiro domingo, día 6 de outubro, entre as 11,30 e as 13 horas, terá lugar a presentación do primeiro libro da YouTuber Isabel Villanueva, mais coñecida coma “Isashopaholic”, no St John´s Hill Centre de Londres [Clapham Estate, St John’s Hill, London, SW11 1TY]. Trátase dun evento organizado pola asociación Rede Galega en UK (REGA-UK) en colaboración coa Axencia de Representación da escritora.
Trala presentación o 2 de maio na Fnac da Coruña e despois de levar o seu “O galego mola. Palabras da miña vida” ás feiras mais importantes de Galicia, “Isashopaholic” da o salto a Londres, cidade pola que ten un agarimo especial.
A presentación ten entrada libre ata completar aforo. Ademais, servirase café, té e biscoito caseiro. As persoas que asistan á terán a oportunidade de falar coa autora, mercar o libro e levalo firmado. Tamén poderán descubrir en primicia unha pequena mostra da liña de complementos que, baixo a súa marca de “Isashopaholic” e “O galego mola”, a autora ten previsto lanzar a finais deste ano.
Isabel Villanueva Mariño, nacida en Carballo, lánzase ao mundo 2.0 no 2010 cun vídeo en YouTube. A modo de hobbie ía subindo vídeos variados, de cousas cotiás que lle gustaba compartir. Pouco a pouco vai medrando en todas as redes sociais, pero hai dous anos foi cando deu o salto definitivo para dedicarse profesionalmente á xestión da súa marca persoal “Isashopaholic” e, posteriormente, crea “O galego mola”, un lugar onde comparte cos seguidores o idioma, lembranzas, impresións, reflexións, receitas en galego e lugares de Galicia. “O Galego Mola. Palabras da miña vida” é o seu primeiro libro e foi editado este mesmo ano por Hércules de Ediciones.
A autora, Isabel Villanueva, está dispoñible para facer entrevistas.
Contacto: Laura Costoya Santos 620 12 42 57
No hay próximos eventos actualmente.
‘Papagena’, a ópera electrónica en galego dirixida por ButacaZero, chega a Caldas de Reis este domingo 9 de outubro
O Camiño Escena Norte bota o pano esta fin de semana con cinco funcións en Ames, Carballo, Vilalba, Viveiro e Santiago de Compostela
O FIOT celebra o 30º aniversario de Mofa e Befa coa estrea absoluta de ‘Pirolíticos’, unha exposición e un mural en Carballo
Gala-Concerto do “Concurso Manuel María de Composicións Musicais” na Casa-Museo Manuel María
O espectáculo de gran formato INVENTIO chega a Santiago de Compostela
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa